0312.xml
شاہد آفریدی کو پاکستان کرکٹ بورڈ نے آئی سی سی ٹی ٹونٹی ورلڈ کپ 2016ء تک کپتان مقرر کر دیا
لاہور ۔ 16ستمبر (اے پی پی) پاکستان کرکٹ بورڈ (پی سی بی ) نے مایہ ناز آل راؤنڈر شاہد آفریدی کو قومی ٹی ٹونٹی کرکٹ ٹیم کا آئی سی سی ورلڈ ٹی ٹونٹی کرکٹ ٹورنامنٹ 2016ء تک کپتان مقرر کردیا، مصبا ح الحق کو اگلے سال ورلڈ کپ تک ون ڈے اور ٹیسٹ ٹیم کا کپتان برقرار رکھنے کے فیصلے کی توثیق کی گئی ہے۔ محمد حفیظ کی طرف سے بنگلہ دیش میں ہونے والے ٹی ٹونٹی ورلڈ کپ کے بعد استعفی دینے کی و جہ سے قومی ٹی ٹونٹی کرکٹ ٹیم کی کپتانی کا عہدہ خالی پڑا تھا۔ پاکستان کرکٹ بورڈ (پی سی بی) کے مذکورہ فیصلوں پر تبصرہ کرتے ہوئے پی سی بی کے چیئرمین شہر یار نے کہا کہ میں نے شاہد آفریدی کو 2016ء تک ٹی ٹونٹی کرکٹ ٹیم کا کپتان بنانے اور مصبا ح الحق کو اگلے سال تک ٹیسٹ اور ون ڈے کرکٹ ٹیم کا کپتان برقرار رکھنے کے فیصلے کی توثیق کا اعلان پی سی بی کی کرکٹ کمیٹی اور پی سی بی گورننگ بورڈ کے ممبران کو اعتماد میں لے کر کیا جو کہ بورڈ کو جمہوری انداز میں چلانے کی میری پالیسی کا مظہر ہے۔ انہون نے کہا کہ وہ شاہد خان آفریدی اور مصبا ح الحق کی کامیابیوں کیلئے دعا گو ہیں۔آسٹریلیا کے خلاف ٹی ٹونٹی ، ون ڈے اور ٹیسٹ ٹیم کا اعلان مناسب وقت پر کیا جائے گا۔
APP
16.09.14
0312p.xml
ٹی20کپتان کا تاج شاہد آفریدی کے سر سج کیا  پی سی بی نے آفریدی کو ٹی 20ورلڈکپ2016ء تک کا کپتان بنا دیا جبکہ مصباح الحق ٹیسٹ اور ون ڈے کی سکواڈ کی قیادت کرینگے ،فیصلہ کرکٹ کمیٹی اور بورڈ ممبران کی مشاورت کے بعد جمہوری طرز سے کیا گیا
لاہور (اسپورٹس رپورٹر )پاکستان کرکٹ بورڈ نے آل راؤنڈر شاہد آفریدی کو قومی ٹی20ٹیم کا کپتان مقرر کر دیا جبکہ مصباح الحق کو ٹیسٹ اور ون ڈے میچوں کیلئے ورلڈ کپ 2015 تک کپتان بر قرار رکھا گیا ہے جبکہ شاہد خان آفریدی کا کہنا ہے کہ پی سی بی کے فیصلے پر مشکور ہوں ،ورلڈ ٹی 20 کیلئے بہترین ٹیم بنانے کی کوشش کرونگا ۔پی سی بی کے مطابق شاہد خان آفریدی کو آئی سی سی ٹی 20 ورلڈ کپ2016ءتک قومی ٹیم کا کپتان مقرر کیا گیا ہے۔سابق کپتان محمد حفیظ کی جانب سے رواں سال کے آغاز پر بنگلہ دیش میں آئی سی سی ورلڈٹی ٹوئینٹی کپ میں شکست کے بعد استعفیء دیدیا تھا جس کے بعد شاہد آفریدی کو یہ ذمہ داری سونپی گئی ہے۔پی سی بی نے مصباح الحق کو ٹیسٹ اور ون ڈے سکواڈ کیلئے آئندہ سال ہونے والے ورلڈ تک قومی ٹیم کا کپتان برقرار رکھنے کا فیصلہ کیا ہے اس حوالے سے چےئر مین پی سی بی شہریارخان کا کہنا تھا کہ میں نے یہ فیصلہ کرکٹ کمیٹی اور بورڈ ممبران کی مشاورت کے بعد جمہوری طرز سے کیا ہے۔
daily_insaf
17.09.14